section_heading: Školovanje
paragraph_text: Rodio se u Subotici. Osnovnu i srednju školu pohađa u rodnom gradu. Pohađao je klasičnu vjersku gimnazije Paulinum. Prve godine studije anglistike i germanistike 1974. – 1977. proveo je na Sveučilištu u Innsbrucku (Austrija); potom studij anglistike nastavlja 1977. – 1979. god. u Cambridgeu (Engleska), a 1979. – 1980. godine studira germanistiku na Sveučilištu u Rostocku (Njemačka); naposljetku diplomira anglistiku i germanistiku u Zagrebu (1980). Po završetku studija radi u osnovnoj školi u Subotici; 1983. upisuje poslijediplomski studij na Sveučilištu u Beogradu, gdje 1986. god. magistrira (mr. sc.) iz njemačke književnosti. Doktorirao je u Aucklandu na Novom Zelandu 2004. Dok je boravio na Novom Zelandu, završio je studij španjolskog jezika pri Sveučilištu u Aucklandu, te studij za vjeroučitelja pri Catholic Institute of Theology. Od 2006. djeluje na Sveučilištu u Zadru.